b'\n_START_ARTICLE_\nMichael Kloepfer\n_START_PARAGRAPH_\nMichael Kloepfer (liet. Michaelis Kliopferis; g. 1943 m. rugs\xc4\x97jo 1 d.) \xe2\x80\x93 vokie\xc4\x8di\xc5\xb3 teisininkas, aplinkos teis\xc4\x97s mokslininkas, Berlyno Humboldt\xc5\xb3 universiteto (BHU) profesorius, buv\xc4\x99s teis\xc4\x97jas.\n_START_SECTION_\nBiografija\n_START_PARAGRAPH_\nNuo 1962 m. iki 1967 m. studijavo teis\xc4\x99 Berlyno laisvajame universitete (BLU). 1969 m. apgyn\xc4\x97 disertacij\xc4\x85, teis\xc4\x97s moksl\xc5\xb3 daktaras. 1973 m. apgyn\xc4\x97 habilitacij\xc4\x85 (Miuncheno universitetas._NEWLINE_Nuo 1974 m. iki 1976 m. BLU profesorius, nuo 1976 m. iki 1992 m. Tryro universiteto ordinarinis profesorius. Buvo Aplinkos ir technikos teis\xc4\x97s instituto direktorius (Tryras). Nuo 1977 m. iki 1996 m. lygiagre\xc4\x8diai Reino kra\xc5\xa1to-Pfalco auk\xc5\xa1tesniojo administracinio teismo teis\xc4\x97jas. Nuo 1992 m. lapkri\xc4\x8dio 1 d. BHU TF Valstybin\xc4\x97s ir administracin\xc4\x97s, Europos teis\xc4\x97s, aplinkos teis\xc4\x97s, finans\xc5\xb3 ir \xc5\xabkin\xc4\x97s teis\xc4\x97s katedros ved\xc4\x97jas. Mokslini\xc5\xb3 tyrim\xc5\xb3 sritys \xe2\x80\x93 valstybin\xc4\x97 teis\xc4\x97 ir administracin\xc4\x97 teis\xc4\x97, aplinkos teis\xc4\x97, finans\xc5\xb3 teis\xc4\x97, technikos teis\xc4\x97, informacijos teis\xc4\x97, katastrof\xc5\xb3 teis\xc4\x97._NEWLINE_Kloepferio mokiniai habilituoti daktarai \xe2\x80\x93 Theodor Schilling (Liuksemburgas), Klaus Me\xc3\x9ferschmidt (Frankfurtas prie Maino), Thilo Brandner (Berlynas), Matthias Rossi (Augsburgas) ir Claudio Franzius (Berlynas).'